Ki Sa HPV Ye?

HPV (papillomavirus imen) se yon viris ki 

transmèt seksyèlman. Li pase nan kontak jenital 

(tankou sèks nan vajen ak nan dèyè). Li pase tou 

pa kontak po-a-po. Omwen 50% nan moun ki te 

fè sèks pral gen HPV nan kèk tan nan lavi yo.

Pou Ki Sa Mwen Pa 

Tande De HPV?

HPV se pa yon viris ki nouvo. Men anpil moun pa 

konnen de li. Pifò moun pa gen nenpòt siy. HPV 

ka ale pou kont li - san li kòz okenn pwoblèm 

sante.

Biwo FDA nan Sante Fanm 

www.fda.gov/womens

Ki Es Ki Ka Jwenn HPV?

Nenpòt moun ki te janm gen kontak jenital ak yon lòt 

moun ka gen HPV. Tou de gason ak fanm ka jwenn li - epi 

pase li - san yo pa konnen. Paske ka pa gen okenn siy, 

yon moun ka gen HPV menm si ane pase depi li te fè 

sèks. 

Ou gen plis chans pou ou pran HPV si ou genyen:

• Sèks nan yon laj byen bonè,

• Anpil patnè seksyèl, oswa

• Yon patnè seksyèl ki te gen anpil patnè.

Si Pa Gen Siy, Poukisa Mwen 

bezwen enkyetew sou HPV?

Gen plis de 100 diferan kalite HPV epi se pa tout ki kòze 

pwoblèm sante. Kèk kalite HPV ka kòze pwoblèm tankou 

veri jenital. Kèk kalite nan HPV kapab kòze kansè nan kòl 

matris la, vajen, vulva, oswa anus. Pifò nan pwoblèm sa 

yo koze pa kalite 6, 11, 16, oswa 18.

Èske gen gerizon pou HPV?

Pa gen okenn gerizon pou viris (HPV) la. Genyen tretman 

pou pwoblèm sante HPV kapab kòze, tankou veri jenital, 

chanjman nan matris, ak kansè nan matris.

Ki sa mwen ta dwe konnen 

de Veri Jenital?

Gen anpil chwa pou tretman veri jenital. Men, menm 

apre yo fin trete veri yo, viris la ka toujou la epi li ka pase 

bay lòt moun. Si veri jenital yo pa trete yo ka ale, rete 

menm jan an, oswa ogmante nan gwosè oswa kantite, 

men yo pap tounen kansè.

HPV

(papillomavirus imen)
HPV (papillomavirus imen)

Fèy enfòmasyon sa te devlope pa Biwo FDA nan Sante Fanm.

Pou jwenn lot resous sante pou fanm, ale nan

www.fda.gov/womens

2021

Ki Sa Mwen Ta Dwe 

Konnen De Kansè Nan 

Matris?

Tout fanm ta dwe fè tès Pap regilyèman. Tès la cheche 

pou chanjman selil ki te koze pa HPV. Tès la jwenn 

chanjman selil yo byen bonè - pou matris la ka trete 

anvan selil yo tounen kansè. Tès sa ka jwenn tou kansè 

nan premye etap li yo pou li ka trete anvan li vin twò 

grav. Li ra pou mouri nan kansè nan matris si maladi a 

kenbe bonè.

Ki Sa Mwen Ta Dwe 

Konnen De Kanse Vajinal 

Oswa Vulvar?

Kansè Vajinal se kansè nan vajen(kanal nesans). Kansè 

Vulvar se kansè nan klitoris la, bouch nan vajen, ak 

ouvèti nan vajen an. Tou de kalite kansè sa yo ra anpil. 

Se pa tout kansè nan vajen oswa vulvèr ki te koze pa 

HPV.

Ki Sa Mwen Ta Dwe 

Konnen De Kansè Nan 

Deye?

Kansè nan dèyè se kansè ki fòme nan tisi anus la. Anus 

la se ouvèti a nan rektòm lan (dènye pati nan gwo trip 

la) rive nan deyò nan kò a.

Eske Gen Yon Tes Pou 

HPV?

Wi. Li teste pou kalite HPV ki ka mennen nan kansè 

nan matris. FDA te apwouve tès HPV pou itilize pou 

fanm ki gen plis pase 30 an. Li ka jwenn HPV menm 

anvan gen akin chanjman nan matris la. Fanm ki gen 

tès HPV la toujou bezwen fè tès Pap la.

Eske Mwen Kapab 

Anpeche HPV?

FDA apwouve vaksen ki anpeche sèten maladi, ki 

gen ladan kansè nan matris, ki te koze pa kèk kalite 

HPV. Mande doktè ou si ou ta dwe pran vaksen pou 

HPV.

Ki Lot Bagay Ke Mwen Fe 

Poum Bese Chans Mwen 

Jwenn HPV?

• Ou ka chwazi pou pa fè sèks (abstinans).

• Si ou fè sèks, ou ka limite kantite patnè ou genyen.

• Chwazi yon patnè ki pa te gen okenn oswa kèk 

patnè seksyèl. Mwens patnè patnè ou te genyen an 

- mwens chans li genyen HPV.

• Li pa konnen ki kantite kapòt pwoteje kont HPV. 

Zòn ki pa kouvri pa kapòt la ka ekspoze a viris la.

HPV (papillomavirus imen) (HAITIAN CREOLE)